Il-Każi attivi taħt l-2000 b'aktar fejqan minn każi ġodda In-numru ta' nies li rkupraw mill-virus matul dawn l-aħħar 24 siegħa kien jiżboq in-numru tal-każi ġodda, hekk kif minn 3,010 swab test kienu reġistrati 103 każi ġodda filwaqt li fiequ 169 persuna. Dan wassal biex in-numru ta' każi attivi niżel marġinalment għal 1985. Intant filwaqt li l-każi tal-lum għadhom qed jiġu investigati, mill-każi rapportati lbieraħ jirriżulta li kien hemm 18-il każ ta' persuni li rriżultaw pożittivi wara li ġew f'kuntatt ma' qarib tagħhom diġà pożittiv għall-Covid-19, sitt każi ta' trasmissjoni tal-virus fuq il-post tax-xogħol, erba' każi ta' persuni li kienu ġew f'kuntatt ma' każi oħrajn pożittivi, u żewġ każi relatati ma' tlaqqigħ soċjali ma' każi oħrajn pożittivi.